OSNOVNA ŠKOLA DRAGALIĆ

U DRAGALIĆU 31.8.2021.

**UPUTE ZA POČETAK NASTAVNE GODINE 2021./2022.**

Sukladno *Uputama za sprječavanje i suzbijanje epidemije bolesti COVID-19 vezano uz rad i predškolskih ustanova , osnovnih i srednjih škola* *u školskoj godini 2021./2022*., Hrvatskog zavoda za javno zdravstvo i Ministarstva znanosti i obrazovanja od 26.8.2021., Osnovna škola Dragalić donosi upute za početak nastavne godine 2021./2022.

ULAZAK UČENIKA U ŠKOLU

Učenici razredne nastave ulaze na učenički ulaz iz školskog dvorišta, a učenici predmetne nastave na zadnji ulaz.

Učenici RN ne dezinficiraju ruke na ulazu nego ih peru u učionici, a učenici PN dezinficiraju ruke na ulazu.

Na ulazima u školu učenicima se mjeri temperatura (tehničko osoblje), s time da je obveza roditelja ne slati u školu učenika koji ima temperaturu i obavijestiti razrednika (učitelji ne vode evidenciju o mjerenjima).

Svi učenici obuvaju papuče ispred svojih učionica.

MASKICE ZA LICE

Maskice za lice učenici i učitelji ne nose:

* u učionicama osim ako nisu na udaljenosti manjoj od 1,5 m

Maskice za lice učenici i učitelji nose:

* za vrijeme INA, DOD, DOP kada su u miješanim grupama
* u zajedničkim prostorijama (zbornica, hodnik, autobus, kuhinja)
* učitelj, ako učenik ima simptome u školi (u tom slučaju učenika se vodi u kabinet do dolaska roditelja)

Maskice za lice nose sve vrijeme pomoćnici u nastavi i tehničko osoblje.

ŠKOLSKA KUHINJA

Budući da je došlo do *relaksacije mjera,* grupe učenika se mogu miješati vodeći računa o socijalnoj udaljenosti.

Veliki odmor za učenike RN je poslije 2 sata. Zbog kapaciteta prostora, u školskoj blagovaoni će se hraniti učenici IV. i III. razreda, a učenici I. i II. razreda hranu će dobiti u učionicama.

Veliki odmor za učenike PN je poslije 3. sata. U školskoj blagovaoni će se hraniti učenici VI. i VII. razreda, a učenici V. i VIII. razreda će hranu dobiti u učionicama.

Svi učenici trebaju imati male ručnike jer prije jela trebaju oprati ruke u učionicama.

Sva pravila se odnose i na učenike kojima roditelji pripreme hranu.

ŠKOLSKI ODMORI

Učenici za vrijeme velikih odmora smiju izaći na školsko dvorište, učenici RN na ulaz do dvorišta, a učenici PN na zadnji ulaz. Dežurni učitelji su obvezni paziti na pridržavanje mjera.

Odlazak u trgovinu za vrijeme boravka u školi nije dozvoljen.

SANITARNE PROSTORIJE

Na vratima sanitarnih prostorija je napisano koliko učenika smije biti istovremeno u prostorijama.

PROVJETRAVANJE UČIONICA

Učionice se provjetravaju redovito: ujutro (tehničko osoblje), za vrijeme velikog odmora (učitelj čiji sat završava) i za poslije nastave (tehničko osoblje).

EVIDENCIJA ULAZAKA/IZLAZAKA OVLAŠTENIH I NEOVLAŠTENIH OSOBA

Svakodnevno se vodi evidencija ulaska i izlaska ovlaštenih i neovlaštenih osoba. Ovlaštene su zaposlenici škole i učenici, a neovlašteni roditelji i ostali. Sve ovlaštene (osim učenika) i neovlaštene osobe (po potrebi) ulaze na glavni ulaz u školu.

Liste za evidenciju su na ulazu u školu i sadrže: datum, ime i prezime osobe, vrijeme ulaska i vrijeme izlaska.

Evidenciju o učenicima vode učitelji u učionicama (evidenciju o ulasku oni koji imaju 0. ili 1. sat, a evidenciju o izlasku oni koji imaju zadnji sat s učenicima). Evidencijska lista za učenike je je mjesečnoj bazi.

I dalje vrijedi mjera što manje ulazaka neovlaštenih osoba u školu, osim kada je to neophodno (roditeljski sastanci, informacije, popravci i slično).

INFORMACIJE I RODITELJSKI SASTANCI

Informacije i roditeljski sastanci su dozvoljeni u prostoru škole.

Informacije trebaju biti najavljene razredniku, održavat će se u kabinetu uz sve mjere (dezinfekcija, maskice, razmak). U školu može ući jedan roditelj, ostali čekaju ispred glavnog ulaza vodeći računa o razmaku. Dan i vrijeme informacija bit će objavljeni na web stranici.

Roditeljski sastanci se mogu održati u školi poslije izlaska svih učenika i dezinfekcije učionice (poslijepodne, najranije poslije u 15.00 sati) ili u vatrogasnom domu u svako doba. Razrednici su obvezni najaviti ravnateljici roditeljski sastanak i voditi evidenciju ulazaka i izlazaka roditelja. Poslije roditeljskog sastanka nema zadržavanja u školi.

Budući da smo u zadnje dvije školske godine zajedno i uspješno svladali sve izazove vezane uz COVID-19, vjerujem da ćemo uz pridržavanje novih ublaženih mjera koje su prilagođene uvjetima rada naše škole, ovu nastavnu godinu provesti u prostorima škole.

 Branka Francuz, ravnateljica